Anatolij Fedortsjuk

Anatolij Solovjovytsj Fedortsjuk (ukrainsk: Анатолій Соловйович Федорчук, født 26. november 1959 i Maly Sknit i Sovjetunionen, død 28. oktober 2020 i Boryspil i Ukraina) var en ukrainsk politiker. Han var borgermester i Boryspil.

Biografi 
Etter militærtjeneste 1978—1980 studerte Fedortsjuk historie på Kievs pedagogiske institutt og tok i 1985 en grad innen pedagogisk arbeid, og flyttet til Boryspil. 

Der var han historielærer, men gikk senere over til rettshåndhevelsesarbeid. Han arbeidet i forskjellige former for rettshåndhevelse fra 1987 til 2002,da han ble sikkerhetssjef og assisterende personaldirektør i firmaet CJSC «PentoPak» frem til  2006. I 2008 kjøpte han seg en leiliget i et eksklusivt residenskompleks i Gaspra på Krim.

Fedortsjuk var borgermester i Boryspil i tre perioder, hver gang for et annet politisk parti: from 2006 til 2010 da han tilhørte Fedrelandsforbundet, fra 2010 til 2015 med Regionpartiet og fra 2015 til 2020 med Vårt Land. Han forlot Regionpartiet etter Revolusjonen i Ukraina i 2014.

Han innehadde fortsatt  embedet som borgermester da han i oktober 2020 døde av covid-19, i en alder av 60, tre dager etter at han var blitt gjenvalgt for nok en periode.

Referanser 

Ukrainske politikere
Ukrainske borgermestere
Ukrainske forretningsfolk
Personer fra Sjepetivka rajon i Khmelnytskyj oblast
Dødsfall relatert til covid-19 i Ukraina
Politikere ofre for covidpandemien